MTLS เด้ง 2% รับกำไร Q3 พุ่งกว่า 80%
MTLS เด้ง 2% รับกำไร Q3 พุ่งกว่า 80% อยู่ที่ 400.93 ล้านบาท จากปีก่อนทำได้ 220.05 ล้านบาท โดย ณ เวลา 10.15 น. ราคาอยู่ที่ 19.80 บาท บวก 0.40 บาท หรือ 2.06% มูลค่าซื้อขาย 445.89 ล้านบาท
9 พ.ย. 2559

ผู้สื่อข่าวรายงานว่า ราคาหุ้น บริษัท เมืองไทย ลิสซิ่ง จำกัด (มหาชน) หรือ MTLS ณ เวลา 10.15 น. ราคาอยู่ที่ 19.80 บาท บวก 0.40 บาท หรือ 2.06% มูลค่าซื้อขาย 445.89 ล้านบาท
โดยบริษัท เมืองไทย ลิสซิ่ง จำกัด (มหาชน) หรือ MTLS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 400.93 ล้านบาท หรือมีกำไรสุทธิ 0.19 บาทต่อหุ้น เพิ่มขึ้น 82.20% จากช่วงเดียวกันของปีก่อนที่มีกำไรสุทธิ 220.05 ล้านบาท หรือมีกำไรสุทธิ 0.10 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 981.23 ล้านบาท หรือมีกำไรสุทธิ 0.46 บาทต่อหุ้น เพิ่มขึ้น 67.76% จากช่วงเดียวกันของปีก่อนที่มีกำไรสุทธิ 584.91 ล้านบาท หรือมีกำไรสุทธิ 0.28 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจากบริษัทมีรายได้รวมเพิ่มขึ้นจากการขยายสาขาเป็น 1,515 สาขา จากช่วงเดียวกันของปีก่อนที่ 900 สาขา ขณะที่ยอดปล่อยสินเชื่อเพิ่มขึ้นเป็น 1.05 หมื่นล้านบาท เพิ่มขึ้นจากช่วงเดียวกันของปีก่อน 88%